Zmluva o zriadení vecného bremena
uzavretá v zmysle § 151 n Občianskeho zákonníka

Povinný z vecného bremena:
Rastislav Bernát, nar. xxxxxxxxxx, bytom: Mlynky 20, Nižný Klátov, SR
(ďalej len povinný z vecného bremena)

Oprávnený z vecného bremena:
Obec Nižný Klátov, Hlavná 1/1, 04412 Nižný Klátov, zastúpená starostkou obce Ing.PhDr. Marcelou Jokeľovou, IČO 00 324 507, DIČ 2021244896
(ďalej len oprávnený z vecného bremena)

uzatvárajú dňa 13.11.2012

zmluvu o zriadení vecného bremena

Čl. 1
Rastislav Bernát, ako povinný z vecného bremena je spoluvlastníkom:

Parcela registra „C“, parcela 1764 o výmere 303 m2, spoluvlastnícky podiel 1/6, druh pozemku zastavaná plocha, zapísaná na liste vlastníctva 316, okres Košice okolie, obec Nižný Klátov, katastrálne územie Nižný Klátov.

Parcela registra „C“, parcela 1765 o výmere 223 m2, spoluvlastnícky podiel 1/6, druh pozemku zastavaná plocha, zapísaná na liste vlastníctva 315, okres Košice okolie, obec Nižný Klátov, katastrálne územie Nižný Klátov.

Čl. 2
Povinný z vecného bremena zriaďuje na pozemku definovanom v článku I tejto zmluvy  vecné bremeno v prospech oprávneného z vecného bremena  spočívajúce v práve uloženia kanalizačného potrubia. 
Uloženie kanalizačného potrubia je vyznačené v kópii projektu, ktorý tvorí neoddeliteľnú súčasť tejto zmluvy. Po realizácii bude vykonané geometrické zameranie a následne bude geometrický plán tvoriť súčasť tejto zmluvy.
Povinný z vecného bremena umožní po dohode vstup na pozemok oprávnenému z vecného bremena, alebo nim určeným osobám, za účelom opravy, údržby a prípadnej rekonštrukcie kanalizačného potrubia.
Povinný z vecného bremena sa zaväzuje počas životnosti stavby strpieť umiestnenie kanalizačného potrubia, nebudovať stavby, trvalé zariadenia, nevykonávať zemné práce, nevysádzať trvalé porasty v jej ochrannom pásme. 
V prípade, ak by oprávnený z vecného bremena alebo ním určené osoby spôsobili  povinnému z vecného bremena škodu na majetku, musí ju oprávnený z vecného bremena uhradiť.
Vecné bremeno sa zriaďuje bezodplatne na dobu životnosti stavby. Oprávnený z vecného bremena právo zodpovedajúce vecnému bremenu prijíma  a povinný z vecného bremena  sa zaväzuje toto právo trpieť.

Čl. 3
V prípade prevodu vlastníctva pozemku parcely číslo 1764 a parcela číslo 1765 definovanej v článku 1 tejto zmluvy, na ktorom je zriadené toto vecné bremeno, na iného majiteľa (na tretiu osobu), sa povinný  z vecného bremena zaväzuje previesť vlastníctvo uvedeného pozemku len s podmienkou zachovania tohto vecného bremena v plnom rozsahu v prospech oprávneného z vecného bremena i u nového majiteľa. Nový majiteľ musí k tomuto vecnému bremenu pristúpiť a súhlasiť s ním. V tejto časti uvedenú podmienku musí nový majiteľ akceptovať a s tým, že v prípade ďalšieho prevodu vlastníctva k predmetnému pozemku bude i budúci vlastník týmto vecným bremenom viazaný.

Čl. 4
Povinný z vecného bremena prehlasuje, že nehnuteľnosť definovaná v článku 1 tejto zmluvy je bez tiarch, iných vecných bremien a právnych povinností obmedzujúcich nakladanie s ňou. 
Povinný z vecného bremena prehlasuje, že voči nehnuteľnosti sa nevedú žiadne súdne, exekučné a ani správne konania.
Oprávnený z vecného bremena prehlasuje, že je oboznámený  s technickým stavom nehnuteľnosti a prijíma ju v takom stave v akom stave sa nachádza.

Čl. 5
Táto zmluva nadobúda platnosť dňom jej podpísania  zmluvnými stranami a účinnosť nadobudne dňom povolenia zapísania vecného bremena do katastra nehnuteľnosti, vedeným Správou katastra Košice okolie.
Zmluvné strany sa dohodli, že poplatky spojené so zriadením vecného bremena uhradí oprávnený z vecného bremena. 

Čl. 6
Táto zmluva je vyhotovená v 4 – roch rovnopisoch, z ktorých každá zmluvná strana obdrží po jednom a dva rovnopisy slúžia pre Správu katastra Košice okolie.

Čl. 7
Účastníci tejto zmluvy prehlasujú, že zmluvu podpísali slobodne, vážne, bez iných protinávrhov a dodatkov. Obidve zmluvné strany prehlasujú, že predmetnú zmluvu nepodpisovali v tiesni a ani za zvlášť nevýhodných podmienok. 

V Nižnom Klátove dňa 13.11.2012

Povinný z vecného bremena				................................................
								Rastislav Bernát

Oprávnený z vecného bremena			.................................................